שיחה:Bit

message: שלום! לדעתי, לאפליקציית bit, הגדולה בישראל, עם למעלה מ-4.5 מיליון הורדות (נכון לאוגוסט 2020), יש זכאות לערך עצמאי, בנפרד מהערך הכללי, ממש כמו עשרות האפליקציות ב:קטגוריה:אפליקציות מובייל. 
כמו כן, נהוג בוויקיפדיה לאפשר יצירת ערכים למוצרים בעלי חשיבות, גם בנפרד מהערך הראשי שלהם, לדוגמה: ערך נפרד ל-14 מכוניות אלפין 622/623 שיוצרו, הסינגל Ddu-Du Ddu-Du מתוך האלבום Blackpink 2018 Tour ‘In Your Area’ Seoul, מיץ אננס, כסוג של משקה קל ועוד ועוד.  ‏Ovedc • שיחה 13:26, 2 בספטמבר 2020 (IDT)
replies: text: הערך אפליקציית תשלומים מתאר היטב את bit ואת יתר אפליקציות התשלומים הפועלות בישראל. אין שמץ חשיבות לפרטים הטפלים שהערך bit הוסיף ביחס לאפליקציה זו על הכתוב בערך אפליקציית תשלומים.

text: הדוגמאות שהבאת אינן לעניין. יש ערך על מיץ אננס, אבל אין ערך על "אננסון" - מיץ אננס מתוצרת יצרן מסוים, שזהו בדיוק מה שמאפיין את הערך bit.

text: דרך אגב, את הערך bit כתבת בתשלום או בהתנדבות? דוד שי - שיחה 13:36, 2 בספטמבר 2020 (IDT)
שלום לכולם!
טיוטת הערך bit נכתבה על ידי בתשלום והייתה במרחב המשתמש שלי, אך הועברה למרחב הערכים ללא רשותי על ידי משתמש: יאצקין52. הערך שודרג על ידו וגם על ידי משתמש:דוד שי, שאף העביר אותו לשמו הנכון. לאחר מכן, הפך להפניה.
ברצוני להחזיר את הערך, ועל כן ביקשתי מדוד שי רשות לפתוח בדיון הנוסף, והוא הסכים לכך.
תוכלו לראות את הגרסה של הערך bit המוצעת לשחזור:
כפי שהוצעה ב-2 בספטמבר.
טיעוניי להחזרת הערך כערך עצמאי:
# כאמור, יש בוויקיפדיה המון ערכים ספציפיים של מוצרים ושירותים ספציפיים מיצרן ספציפי (ראו עשרות ב:קטגוריה:מותגי מזון, כולל  ביסלי ו:קטגוריה:מותגי משקאות, כולל טרופית), ולכולם יש זכאות לערך עצמאי, בנפרד מהערך הכללי, ממש כמו המון דוגמאות. קל מאוד להראות דוגמאות, אבל אסתפק רק במעט, הקשורים לתחום  (כמו Moovit ועוד):
##עשרות האפליקציות ב:קטגוריה:אפליקציות מובייל.
##מאות שירותים ב:קטגוריה:שירותי אינטרנט
##מאות תוכנות שמושקות מידי שנה (ראו :קטגוריה:תוכנות לפי שנים), לדוגמה ראו העשרות שהושקו יחד עם bit, ב:קטגוריה:תוכנות שהושקו ב-2016
##מאות משחקי מחשב ב:קטגוריה:משחקי וידאו
#כמו כן, נהוג בוויקיפדיה לאפשר יצירת ערכים למוצרים בעלי חשיבות, גם בנפרד מהערך הראשי שלהם, לדוגמה, אלפי ערכים על מכוניות ב:קטגוריה:כלי רכב לפי יצרן , כולל אפילו ערך נפרד ל- 14 (ארבע עשרה!) מכוניות אלפין 622/623 שיוצרו,
#לאפליקציה bit, שקיימת בישראל כבר מספר שנים, יש כמעט 5 מיליון הורדות, הקרוב למספר תושבי ישראל, דבר המראה את תפוצתה והיותה הגדולה בתחום. bit הוא אחד מהמותגים הכי חזקים היום בישראל ואין סיבה שלא יקבל ערך משלו.
#יש ערכים על המתחרים של bit:
##Pepper (אפליקציה)
##גוגל פיי
##Apple Pay
##Samsung Pay
##יאנדקס. כסף
#יש ערכים לתוכנות אחרות, בעלות תפוצה נמוכה יותר, כמו למשל:
##נקדן מורפיקס
##מסטודון (רשת חברתית)
#ב-30/11 יעברו רוב בתי העסק בישראל לתשלום ללא מגע, באמצעות הסלולארי. בכותרת המאמר: "", נכתב: ביט תהפוך לארנק דיגיטלי", מראה על החשיבות הגוברת באפליקציה.
אני מכבד מאוד את דעתו של דוד שי, אבל מתנגד לדבריו כאילו יש בטיוטת הערך פרטים טפלים. הערך שודרג על ידו והוא השאיר פרטים רלבנטים רבים בערך על האפליקציה. הערך שדוד שי ניסח ב-21/8/20 בערב, כלל תמונת מסך, הסבר קצר והיסטוריה, ואותו אני מבקש להחזיר (בשינויים קלים).
תודה רבה- ‏Ovedc • שיחה 13:21, 25 בנובמבר 2020 (IST)

text: שלום עובד, שכחת לתייג אותי. ברצוני להגיב על הדברים, לא העברתי את הערך למרחב הערכים מדף המשתמש שלך. ניתן לראות זאת בהיסטוריית גרסאות. אולי התכוונת למשהו אחר? למיטב ידעתי הדברים שכתבת בדף המשתמש שלך, חל עליהם רישיון CC BY-SA 3.0 שמאפשר לכל אחד להעתיק אותם תוך מתן קרדיט, וזה מה שעשיתי. יאצקין52 - שיחה 13:49, 25 בנובמבר 2020 (IST)
replies: text: :bit היא אפליקציית תשלומים ישראלית, בדומה לשתי אפליקציות תשלומים ישראליות נוספות. אני לא רואה צורך לתת ערך נפרד לכל אחת מהן, משום שההערך אפליקציית תשלומים מתאר היטב את שלושתן. דוד שי - שיחה 17:51, 25 בנובמבר 2020 (IST)
replies: text: ::אני בעד חשיבות מעמד עצמאי מכל הסיבות שהוזכרו למעלה לערך bit. כפי שישנם ערכים עצמאיים רבים מאוד למוצרי צריכה אחרים הנמצאים על המדף למרות שאפשר לכלול את כולם בערך אחד שקיים מוצרי צריכה. כמו כל המוצרים שהוזכרו למעלה, ה-bit הוא מקבוצת המוצרים שמשלמים בעזרתם או אפליקציות תשלומים כגון Pepper (אפליקציה), גוגל פיי, Apple Pay, פייפאל  ואחרים. האם גם ערכים עצמאיים אלה יאוחדו בערך אפליקציית תשלומים ויעלימו אותם כערכים עצמאיים? הרי ברור שזה לא יקרה. אם להם ישנם ערכים עצמאיים לא צריכה להיות כל מניעה שגם ל-bit יהיה ערך עצמאי בפני עצמו. למען הדיוק, הערך אפליקציית תשלומים אינו מתייחס רק לאפליקציית תשלומים ישראלית. אם כן יש לשנות את שמו בהתאם. יש בערך אפליקציית תשלומים, פרק משנה המתייחס ליישום אפלקציות תשלומים בישראל.

text: ::דבר נוסף בהתייחס להשוואה למעלה בין הערך מיץ אננס לאננסון, היא לא במקומה ועושה השוואה בין דברים שאינם מאותו סוג. כי אין מוצר על המדף בשם אננסון. מאידך הערך אננסון הוא דג ים. על כן השוואה בין מיץ אננס לאננסון היא השוואה כמו בין מלפפונים לכיסאות. מה הקשר? קיימים ערכים שניתן להשוות ביניהם. כגון מיץ אננס, לעומת מיץ תפוזים או מיץ תפוחים. לסיכום בהחלט יש מקום לתת ל-bit ערך בפני עצמו. .. Crocodile2020 - שיחה 18:44, 25 בנובמבר 2020 (IST)
replies: text: :::לא הבנתי מאיזו סיבה בדיוק דוד שי החליט להפוך את הערך להפניה, ללא כל הסכמה מצד הקהילה? הרי לא התקיים פה דיון חשיבות כמקובל ולכן אין שום סיבה להפוך את הערך להפניה. ‏HiyoriX • שיחה • חציל-צילון • 18:55, 25 בנובמבר 2020 (IST)
replies: text: ::::הבהרה: כשכתבתי "אננסון" לא התכוונתי לדג, אלא כדוגמה (פיקטיבית) למותג של מיץ אננס של יצרן מסוים. גם bit, בדומה ל"אננסון" היא מותג של יצרן מסוים של אפליקציית תשלומים, ולא ראיתי סיבה לייחד ערך למותג זה.

text: ::::הפרטים בערך שעובד מציע לשחזר הם פרטים טפלים, שאין בהם שמץ של חשיבות לקורא, עם ניחוח פרסומי ("אפליקציית התשלומים המובילה בישראל") אבל אם בעיניכם הם מצדיקים ערך עצמאי, לא אפריע לכם. דוד שי - שיחה 19:09, 25 בנובמבר 2020 (IST)
replies: text: :::::דוד שי, גם ביסלי הוא מותג של אוסם ולמרות זאת יש ערך לאוסם ולביסלי. לפעמים צריך לדעת לוותר. בהרבה דיונים ראיתי שאנשים מבקשים לחלק ערכים מורחבים ומוצאים לנכון לפרק אותם למספר ערכים ממוקדים יותר. גם כאן יש מקום לכתוב ערכים על כל אפליקציה בנפרד. לכל אחת יש את היתרונות והחסרונות שלה. זה מה שמייצר את השוני בין המוצרים. לכן יש מקום לתת לכל אפליקציה ערך משלה ולא להכליל את כולם תחת ערך מוצרי צריכה או אפליקציית תשלומים. .. Crocodile2020 - שיחה 19:37, 25 בנובמבר 2020 (IST)
replies: text: ::::::כשכתבתי "לא אפריע לכם" כבר ויתרתי, כך שאין צורך לומר לי שלפעמים צריך לדעת לוותר.

text: ::::::ויתרתי, אבל מותר לי להחזיק בדעתי. "ביסלי" הוא לא רק מותג של אסם אלא מוצר ייחודי של אסם, ולכן זכאי לערך. לאסם יש עוד עשרות (אולי מאות) מותגים שלא זכו לערך. כעת השאלה היא האם bit היא כמו ביסלי או כמו "פרפקטו", מותג פסטה של אסם שלא זכה לערך ולא יזכה לערך. אני סבור ש-bit היא כמו פרפקטו, אתה סבור ש-bit היא כמו ביסלי. אין בעיה, הזכות להחזיק בדעות שונות היא חלק מהתענוגות של הדמוקרטיה. דוד שי - שיחה 19:45, 25 בנובמבר 2020 (IST)
replies: text: :::::::אני בעד כתיבת ערך עצמאי לכל אחת מהאפליקציות המוזכרות כרגע בערך משום שיש חשיבות בעקבות היקף המשתמשים. ביט היא אחת האפליקציות המובילות להעברת כספים ואני בטוח שיש עשרות מקורות שאפשר להוסיף שיגבו זאת. טל (רונאלדיניו המלך • שיחה) 19:48, 25 בנובמבר 2020 (IST)
replies: text: ::::::::שיחזרתי, כפי שהציע Ovedc וזכה לתמיכה רחבה. דוד שי - שיחה 20:23, 25 בנובמבר 2020 (IST)
replies: text: :::::::::תודה רבה למשתתפים ולדוד שי ששיחזר.  ‏Ovedc • שיחה 07:41, 26 בנובמבר 2020 (IST)
thread_title: ערך עצמאי

message: דווח בהרחבה באתרי החדשות על כך שלקוחות רבים מדווחים שנפרץ להם חשבון הביט ונגנבו מהם אלפי שקלים.
ראוי לציין דבר זה בערך. קישורים:
https://www.kan.org.il/item/?itemid=114405
https://www.mako.co.il/news-money/2021_q4/Article-ba79b53f5646c71026.htm
https://www.themarker.com/technation/.premium.HIGHLIGHT-1.10280037
https://www.ice.co.il/consumerism/news/article/832031
https://www.israelhayom.co.il/tech/tech-news/article/4972276
https://www.mako.co.il/nexter-news/Article-ba79b53f5646c71026.htm?Partner=rss
https://www.bhol.co.il/news/1284548
https://www.ice.co.il/consumerism/news/article/832009 
replies: text: הוספתי לערך משפט בנושא, עם שתיים מהאסמכתאות שהבאת.

text: אוסיף קצת מחשבות בנושא: בכל מקרה של תשלום בכרטיס אשראי בעסקה טלפונית ישנו הסיכון שמי שקיבל את פרטי כרטיס האשראי ישתמש בהם לצרכיו (כלומר יקנה מוצרים או שירותים על חשבון בעל הכרטיס). זה סיכון ותיק שחברות כרטיס האשראי מתמודדות אתו. אפלקציית bit אפשרה עליית מדרגה ברמאות זו, בכך שהיא מאפשרת לגנוב כסף (להבדיל ממוצר או שירות) בדרך זו. מאידך, הכסף עובר לחשבון בנק, ולכן קל לתפוס את הגנב, כך שלא ברור מה הגנבים השיגו בגנבתם. דוד שי - שיחה 22:34, 10 באוקטובר 2021 (IDT)
thread_title:  פירצה בביט